Α.Σ. Αγίας Παρασκευής

Το **Αθλητικό Σωματείο Αγίας Παρασκευής**, γνωστό και ως «**ΑΣΑΠ**» ή «**Santa Athletic Club**», είναι ένα αθλητικό σωματείο που έχει τμηματα στίβου, ποδηλασίας, τριάθλου και Δρομέων Υγείας - Μαραθωνοδρόμων. Το Σωματείο εδρεύει στην Αγία Παρασκευή Αττικής. Ιδρύθηκε το 2019 με την υπ' αριθμόν 30/19-07-2019 απόφαση του Ειρηνοδικείου Χαλανδρίου και καταχωρήθηκε στα βιβλία του Πρωτοφικείο Αθηνών με Αριθμό Μητρώου Α.Μ. 32637/19-08-2019 με Κωδικό στη Γενική Γραμματεία Αθλητισμού ΧΖ79. Ως επίσημη έδρα έχει το Αθλητικό Κέντρο "Σταύρος Κώτσης", γνωστό παλαιότερα ώς "Γήπεδο Σπυρούδη". Έμβλημα της ομάδας είναι ένας πράσινος δρομέας, ένας πορτοκαλί ποδηλάτης και ένας μπλε κολυμβητής σε κύκλο.

## Τμήμα Στίβου
Το τμήμα στίβου είναι το πρώτο χρονικά αγωνιστικό τμήμα που δημιουργήθηκε στο Αθλητικό Σωματείο Αγίας Παρασκευής. Η εγγραφή στον Σ.Ε.Γ.Α.Σ.
έγινε στις 9 Οκτωβρίου 2019 με αριθμό Μητρώου 2228. 

### Πρώτη συμμετοχή σε Διασυλλογικούς Αγώνες
Η πρώτη συυμετοχή αθλητή του Σωματείου σε επίσημη διοργάνωση έγινε στους Διασυλλογικούς Αγώνες, κατηγορίας Ανδρών - Γυναικών, στις 18 Ιουλίου 2020 με τη συμμετοχή του Σοφιανού Πετρή στα αγώνισμα των 1.500m στον ΕΑΚΝ Αγίου Κοσμά.

### Πρώτη συμμετοχή σε Πανελλήνιους Αγώνες
Στις 20 Σεπτεμβρίου του ίδιου έτους πραγματοποιήθηκε και η πρώτη συμμετοχή και διάκριση στο Πανελλήνιο Πρωτάθλημα Ημιμαραθωνίου Δρόμου Ανδρών - Γυναικών, όπου η Ροδάνθη - Νίκη (Ρόνη) Διαμαντέα κατέκτησε την 13η θέση στο Ολυμπιακό Κωπηλατοδρόμιο Σχοινιά. 

## Τμήμα Ποδηλασίας

Το τμήμα ποδηλασίας είναι το δεύτερο χρονικά αγωνιστικό τμήμα που δημιουργήθηκε στο Αθλητικό Σωματείο Αγίας Παρασκευής. Η εγγραφή στην Ε.Ο.Π. έγινε στις 30 Σεπτεμβρίου 2020 με αριθμό Μητρώου 1212/218. 

### Πρώτη συμμετοχή σε Τοπικούς Αγώνες

Η πρώτη συυμετοχή αθλητών του Σωματείου σε επίσημη διοργάνωση έγινε στους Τοπικούς Αγώνες, κατηγορίας Μάστερ, στις 13 Ιουνίου 2021 με τη συμμετοχή των Βασίλειου Κόρδα και Ιωάννη Καλέμου στο αγώνισμα της αντοχής στην Τανάγρα.

### Πρώτη συμμετοχή σε Πανελλήνιους Αγώνες

Στις 24-25 Σεπτεμβρίου 2022 πραγματοποιήθηκε και η πρώτη συμμετοχή και διάκριση στο Πανελλήνιο Πρωτάθλημα Δρόμου Μάστερ , όπου συμμετείχαν ο Βασίλειος Κόρδας και ο Χρήστος Μαυρίδης στα αγωνίσματα της Ατομικής Χρονομέτρησης και Αντοχής στα Μέθανα.  Ο Βασίλης Κόρδας κατέκτησε την 6η θέση στο αγώνισμα της Αντοχής.

### Πρώτη συμμετοχή σε Παγκύπριους Αγώνες

Στις 26 και 29 Ιουνίου 2024 πραγματοποιήθηκε η πρώτη συμμετοχή και διάκριση στο Παγκύπριο Πρωτάθλημα Δρόμου Ατομικής Χρονομέτρησης στα Περβόλια και Αντοχής στην Αγροκηπιά από τους δύο Κύπριους αθλητές του Σωματείου. Πιο συγκεκριμένα στον αγώνα της Ατομικής Χρονομέτρησης ο Ανδρέας Κουννάς κατέκτησε την 6η θέση στην κατηγορία Μαστερ Β στο αγώνισμα της Ατομικής Χρονομέτρησης και την 4η θέση στο αγώνισμα της Αντοχής. Αντίστοιχα, ο Μάριος Αβρααμίδης κατέκτησε την 9η θέση στο Αγώνισμα της Αντοχής στην Κατηγορία των Ελίτ.

## Τμήμα Τριάθλου

Το τμήμα τριάθλου είναι το τρίτο χρονικά αγωνιστικό τμήμα που δημιουργήθηκε στο Αθλητικό Σωματείο Αγίας Παρασκευής. Η εγγραφή στην Τ.Ο.Ε. έγινε στις 13 Ιουνίου 2023 με αριθμό Μητρώου 053. 

### Πρώτη συμμετοχή σε Διασυλλογικούς Αγώνες

Η πρώτη συυμετοχή αθλητών του Σωματείου σε επίσημη διοργάνωση έγινε στο Διασυλλογικό αγώνα The Lake Plastira, στις 8 Ιουlίου 2023 με τη συμμετοχή και διάκριση της Ζωής Μουζενίδη στο αγώνισματ του Sprint Triathlon στην Λίμνη Πλαστήρα. Η αθλήτρια του Α.Σ. Αγίας Παρασκευής τερμάτισε 1η στην ηλικιακή της κατηγορία (35-44).

### Πρώτη συμμετοχή σε Πανελλήνιους Αγώνες

Η πρώτη συμμετοχή αθλητών του Σωματείο σε Πανελλήνιο Πρωτάθλημα έγινε στο Πανελλήνιο Πρωτάθλημα Διάθλου στις 30 Μαρτίου 2025 στο Ολυμπιακό Κωπηλατοδρόμιο Σχοινιά. Η παρουσία του Σωματείου ήταν εντυπωσιακή και οι αθλητές και αθλητριες κατέκτησαν αρκετά βάθραστο άθλημα του Sprint Διάθλου. Πιο συγκεκριμένα, η Βίβιαν Σαρρή είναι η πρωταθλήτρια Ελλάδας Νέων Γυναικών, η Βούτζαλη Βασιλική πρωταθλήτρια Ελλάδας στην ηλικιακή κατηγορία 40-44, ο Ανδρέας Νίνης πρωταθλητής Ελλάδας στην ηλικαική κατηγορία 45-49 και τα βάθρα ολοκληρώθηκαν με τον Ηλία Τζαβιδόπουλο που κατέτκτησε στην 3η θέση στην ηλικιακή κατηγορία 50-54. Πολυ καλή και η παρουσία των υπόλοπων αθλητών και αθλητριών μας, με τον Αθανάσιο Μπαργιώτα να καταλαμβάνει την 5η θέση στην κατηγορία Ανδρών και την Βασιλική Πιτσούνη και Ανδριανή Μιχαλίτση να καταλάμβανουν αντίστοιχα την 4η και 5η θέση στην κατηγορία των γυναικών.

## Τμήμα Δρομέων Υγείας - Μαραθωνοδρόμων

Το τμήμα Δρομέων Υγείας - Μαραθωνοδρόμων, γνωστό και ως «Santa Running Team», είναι to μεγαλύτερο σε μέγεθος τμήμα και προϋπήρχε του Αθλητικού Σωματείου καθώς ιδρύθηκε στις 24 Δεκεμβρίου του 2017. Όταν το Σωματείο απέκτησε νομική υπόσταση απορρόφησε τη Santa Running Team σαν ένα από τα αγωνιστικά τμήματα του Σωματείου. Το συγκεκριμένο τμήμα δεν έχει ειδική αθλητική αναγνώριση από τη Γ.Γ.Α. Στις 4 Σεπτεμβρίου 2019, το Σωματείο έγινε μέλος της Ελληνικής Ομοσπονδίας Συλλόγων Λαϊκού Μαζικού Αθλιτσιμού - Υπεραποστάσεων.

## Παραπομπές


## Δείτε επίσης
* Σύνδεσμος Ελληνικών Γυμναστικών Αθλητικών Σωματείων

## Εξωτερικοί σύνδεσμοι
* Α.Σ. Αγίας Παρασκευής, Επίσημος Ιστότοπος
* Σ.Ε.Γ.Α.Σ.(Ομοσπονδία Στίβου)
* Ε.Ο.Π.(Ομοσπονδία Ποδηλασίας)
* Τ.Ο.Ε. (Ομοσπονδία Τριάθλου)
* Ε.Ο.Σ.Λ.Μ.Α.-Υ. (Ομοσπονδία Μαραθωνοδρόμων)

Κατηγορία:Αθλητικοί σύλλογοι Αγίας Παρασκευής
Κατηγορία:Ιδρύσεις αθλητικών συλλόγων το 2019
Κατηγορία:Ελληνικοί αθλητικοί σύλλογοι
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Αθήνας
Κατηγορία:Αθλητικοί σύλλογοι Αττικής
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι τριάθλου
Κατηγορία:Αγία Παρασκευή Αττικής